b'\n_START_ARTICLE_\nAbove & Beyond\n_START_SECTION_\nZa\xc4\x8detki\n_START_PARAGRAPH_\nJono Grant in Paavo Siljam\xc3\xa4ki sta se sre\xc4\x8dala na Univerzi v Westminstru in poleti leta 1999 ustanovila zalo\xc5\xbebo Anjunabeats, na kateri sta izdala svojo prvo skladbo Volume One, ki je takoj pritegnila pozornost, saj so jo podprli Pete Tong, Paul Oakenfold, Judge Jules in Paul van Dyk. Above & Beyond pa so nastali, ko je leta 2000 producent Tony McGuinness prosil za pomo\xc4\x8d Granta in Siljam\xc3\xa4kija pri remiksiranju Chakrine skladbe Home._NEWLINE_Inspiracijo za ime Above & Beyond so dobili po imenu internetne strani nekega ameri\xc5\xa1kega motivacijskega trenerja, ki mu je po naklju\xc4\x8dju bilo ime Jono Grant. Jono je imel plakat tega trenerja na svoji steni in ko so iskali ime za skupino jih je to ime pritegnilo.'